Η **Βανέσα Αδαμοπούλου** (Αθήνα, 12 Δεκεμβρίου 1980) είναι Ελληνίδα τραγουδίστρια και συγγραφέας. Έγινε ευρύτερα γνωστή με το τραγούδι *Πάνω στην τρέλα μου*, που αποτελεί τη μουσική τίτλων της ταινίας *Λούφα και παραλλαγή: Σειρήνες στο Αιγαιο*. Απο το 2009 ασχολείται και με τη συγγραφή ιστορικών μυθιστορημάτων και σεναρίου.

Βιογραφικό
----------

Γεννήθηκε το στην Αθήνα και μεγάλωσε στα Βριλήσσια. Είναι απόφοιτη του τμήματος Ιστορίας και
Φιλοσοφίας της Επιστήμης του Εθνικού και Καποδιστριακού Πανεπιστημίου Αθηνών. Σπούδασε επίσης μουσική και τραγούδι, με το οποίο ασχολείται επαγγελματικά. Το πρώτο της άλμπουμ σημείωσε σημαντική επιτυχία, εντάσσοντας την στις αναγνωρίσιμες ερμηνεύτριες του χώρου. Έχει συνεργαστεί με γνωστούς καλλιτέχνες όπως ο Γιάννης Πάριος, ο Λάκης Παπαδόπουλος κ.α. Έχει συμμετάσχει σε διάφορες θεατρικές παραστάσεις, σε μιούζικαλ και σε παιδικές σκηνές, ενώ συμμετείχε ως διαγωνιζόμενη σε τηλεοπτικές εκπομπές φιλανθρωπικού χαρακτήρα.

Τα τελευταία χρόνια ασχολείται και με τη συγγραφή μυθιστορημάτων εποχής. Το πρώτο της βιβλίο, με τίτλο *Αθώοι στον έρωτα*, κυκλοφόρησε το 2011, από τις εκδόσεις Καστανιώτη, ενώ το δεύτερο *Από ζάχαρη και αλάτι*, το 2017, απο τις εκδόσεις Ψυχογιός. Έχει μεταφράσει και διασκευάσει έργα ξένων συγγραφέων, ένα εκ των οποίων έχει ανεβεί σε θεατρική σκηνή.. 

Το 2022 συνεργάζεται με τον τραγουδοποιό Λάκη Παπαδόπουλο σε δύο ντουέτα- διασκευέ, σε μουσική Γιώργου Κατσαρού, που πρωτοτραγούδησε η Νανά Μούσχουρη. Πρόκειται για το "Μία μέρα ακόμη "και "Κοντέσα, κοντεσίνα". 
Την ίδια χρονιά διαγωνίζεται σε παγκόσμια φεστιβάλ ταινιών μικρού μήκους. Η μικρού μήκους "Λύκοι- Wolves" σε δικό της σενάριο και σκηνοθεσία Αντώνη Μόργκαν, θα αποσπάσε δεκάδες βραβεία σε διάφορα Φεστιβαλ. 

Το 2023 κυκλοφορεί σε συνεργασία με τους δημιουργούς του συγκροτήματος ΜΠΛΕ (Γιώργο Παπαποστόλου και Γιώργο Παρώδη) το τραγούδι "Χώρισα χθες", σε μουσική Γιώργου Παπαποστόλου και στίχους Γιώργου Παρώδη. 

Από το 2005 μέχρι το 2020 ήταν ζευγάρι με τον ηθοποιό Ιωάννη Παπαζήση με τον οποίο έχουν ένα γιο, τον Ιάσονα (γενν. 2015).

Δισκογραφία
-----------

### Άλμπουμ

* 2005, Λούφα και Παραλλαγή - Η μουσική και τα τραγούδια του Νίκου Περάκη, ‎CD-Άλμπουμ-Μουσική τίτλων, Epic
* 2005, Βανέσα Αδαμοπούλου και οι Γιώτα 7 - Πάνω Στην Τρέλα Μου, CD-Single-Promo, Columbia
* 2006, Θέλω ν΄ ακούσω την καρδιά σου, CD-Άλμπουμ, Sony BMG Music Entertainment-Columbia
* 2006, Θέλω ν΄ ακούσω την καρδιά σου , CDr-Single-Promo-Smplr-Car, Sony BMG Music Entertainment
* 2008, Μια στιγμή δυο ζωές, CDr-Single, Universal
* 2009, 1 λεπτό, ‎CDr-Single, APS Music

Φιλμογραφία
-----------

### Τηλεόραση

| Έτος | Τίτλος | Κανάλι | Ρόλος | Σημειώσεις |
| --- | --- | --- | --- | --- |
| 2007 | Λατρεμένοι μου γείτονες | MEGA | Η Ίδια | 1ο επεισόδιο |
| Μια στιγμή δυο ζωές | MEGA | --- | Ερμηνεία τραγουδιού τίτλων |
| 2014 | Your face sounds familiar | ΑΝΤ1 | Η Ίδια | Σεζόν 2η - Διαγωνιζόμενη |
|

Συγγραφή
--------

### Μυθιστορήματα

* *Αθώοι στον έρωτα*. Καστανιώτης. 2011. ISBN 978-960-03-5343-3.
* *Από ζάχαρη και αλάτι*. Ψυχογιός. 2017. ISBN 978-618-01-2044-8.
* "Λύκοι- Wolves" , ταινία μικρού μήκους, σενάριο 2021

Βραβεύσεις
----------

| Έτος | Βραβεία | Κατηγορία | Υποψηφιότητα | Αποτέλεσμα |
| --- | --- | --- | --- | --- |
| 2006 | Mad Video Music Awards | Καλύτερο Videoclip από Ντουέτο | "Πάνω Στην Τρέλα Μου" | Νίκησε |
| Καλύτερο Videoclip της Χρονιάς |

Παραπομπές
----------

1. ↑  Ηλίας Μαραβέγιας. «Βανέσα Αδαμοπούλου: Σειρήνα που αιχμαλωτίζει». *espressonews.gr*. Αρχειοθετήθηκε από το πρωτότυπο στις 2014-03-13.. Ανακτήθηκε στις 21 Ιανουαρίου 2018.
2. ↑
3. ↑  Μάριος Παϊτάρης (2013). «O συλλέκτης». *episkinis.gr*.. Ανακτήθηκε στις 21 Ιανουαρίου 2018.
4. ↑  «Βάπτιση στην ελληνική showbiz! Όλες οι λεπτομέρειες». *fthis.gr*. 11 Μαΐου 2016.. Ανακτήθηκε στις 21 Ιανουαρίου 2018.

Εξωτερικοί σύνδεσμοι
--------------------

* Βανέσα Αδαμοπούλου, επίσημος λογαριασμός στο Facebook.
* Βανέσα Αδαμοπούλου στην IMDb


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 220558471
* **BiblioNet**: **97342**
* LCCN: no2011188978
* ISNI: 0000 0003 6042 3788

 |

 |